
RAPORT 

asupra proiectului de Lege pentru ratificarea Convenţiei 

internaţionale privind reprimarea finanţării terorismului, 

adoptată la New York la 9 decembrie 1999.  



În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond cu proiectul de Lege pentru ratificarea Convenţiei internaţionale privind reprimarea finanţării terorismului, adoptată la New York la 9 decembrie 1999,  transmis cu adresa nr.491 din 7 octombrie 2002, înregistrată sub nr.31/896 din             7 octombrie 2002. 



Consiliul Legislativ a avizat favorabil proiectul de lege cu avizul nr.1092 din 23 august 2002. 

În şedinţa din 30 septembrie 2002, Senatul a adoptat proiectul de lege menţionat mai sus. 

De asemenea, Comisia pentru apărare, ordine publică şi siguranţă naţională, sesizată cu dezbaterea spre avizare a acestei iniţiative legislative, a transmis Comisiei juridice  avizul favorabil nr.32/657 din 15 octombrie 2002. 



Potrivit prevederilor art.60 din Regulamentul Camerei Deputaţilor, comisia a examinat proiectul de lege menţionat mai sus în şedinţa din 24 octombrie 2002. 



Convenţia internaţională privind reprimarea finanţării terorismului, ce face obiectul proiectului de lege, cuprinde prevederi referitoare la sancţionarea faptelor ilicite săvârşite cu intenţie în vederea finanţării actelor de terorism. Prin ratificarea acesteia, fiecare Stat - Parte îşi asumă obligaţia de a lua, în conformitate cu principiile sale de drept intern, măsurile necesare în vederea identificării, îngheţării, sechestrării sau confiscării fondurilor utilizate sau destinate de a fi utilizate pentru comiterea faptelor încriminate. 



În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor, spre dezbatere şi adoptare, proiectul de Lege pentru ratificarea Convenţiei internaţionale privind reprimarea finanţării terorismului, adoptată la New York la 9 decembrie 1999, în forma adoptată de Senat. 



În raport de obiectul şi conţinutul  său, proiectul de lege face parte din categoria legilor ordinare. 

                PREŞEDINTE,                                   SECRETAR, 

         Prof. univ. dr. Ion Neagu                    Carmen Dumitriu 

red. Geanina Cristea

         expert

Vă înaintăm, alăturat, RAPORTUL asupra proiectului de Lege pentru ratificarea Convenţiei internaţionale privind reprimarea finanţării terorismului, adoptată la New York la 9 decembrie 1999,  transmis cu adresa nr.491 din 7 octombrie 2002, înregistrată sub nr.31/896 din 7 octombrie 2002. 

În raport de obiectul şi conţinutul  său, proiectul de lege face parte din categoria legilor ordinare. 

PREŞEDINTE, 

Prof. univ. dr. Ion Neagu  

